Karksi-Nuia 26. august 2025 nr

**Mulgi Vallavalitsuse liikmele vallavanema**

**asendamise tasu maksmine**

Kohaliku omavalitsuse korralduse seaduse § 22 lõike 1 punkti 19 alusel on volikogu ainupädevuses vallavalitsuse liikmetele hüvitise maksmise otsustamine ja selle suuruse määramine.

Vallavalitsuse liige Kunnar Keres asendas vallavanemat 30.06.-1.08.2025 ja täitis nimetatud ajavahemikul vallavanema ülesandeid.

Võttes aluseks kohaliku omavalitsuse korralduse seaduse § 22 lõike 1 punkti 19 ja vallavanema ettepaneku

**Mulgi Vallavolikogu o t s u s t a b:**

1. Maksta vallavalitsuse liikmele Kunnar Keresele (Keres) vallavanema asendamise tasu perioodi 30.06.2025-1.08.2025 eest.
2. Asendamise tasu suurus on 30% vallavanema töötasust, proportsionaalselt asendamise ajaga.
3. Otsus jõustub teatavakstegemisest.
4. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

(allkirjastatud digitaalselt)

Imre Jugomäe

Volikogu esimees